**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 66**

(protokols Nr. 4, 4. p.)

**Par pašvaldības telpu nodošanu bezatlīdzības lietošanā biedrībai “Latvijas Sarkanais krusts”**

Madonas novada pašvaldībā saņemts biedrības “Latvijas Sarkanais krusts” (turpmāk tekstā – Biedrība) iesniegums (reģisrēts Mārcienas pagasta pārvaldē 24.01.2024. ar Nr. MAR/1.9/25/6) ar lūgumu piešķirt bezatlīdzības lietošanā telpas Jaunā iela 1, Mārciena, Mārcienas pagasts, Madonas novads, humānās palīdzības izdales punktam.

Biedrībai ar 2005. gada 26. maija Latvijas Republikas Finanšu monistrijas lēmumu ir piešķirts sabiedriskā labuma organizācijas statuss darbības jomā – labdarība, palīdzības sniegšana katastrofu gadījumos un ārkārtas situācijās, trūcīgo un sociāli mazaisargāto personu grupu .

Telpa Nr. 006 – 5 15,9 kv.m. platībā, kas atrodas nekustamajā īpašumā Jaunā iela 1, Marciena, Mārcienas pagasts, Madonas novads, ir Madonas novada pašvaldībai piederoša telpa ar kadastra apzīmējumu 7074 004 0277 001 006.

Mārcienas pagasta pārvalde piekrīt telpu nodošanai bezatlīdzībā Biedrībai.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta pirmo daļu un otrās daļas 41. punktu publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Publiskas personas finanšu līdzekļu un mantas izšķērdēšanas novēršanas likuma 5. panta trešā daļa paredz, ja publiskas personas mantu nodod bezatlīdzības lietošanā, par to pieņemot lēmumu. Pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.

Pamatojoties uz likuma “Pašvaldību likums” 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo un sesto daļu, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot biedrībai “Latvijas Sarkanais krusts”, reģistrācijas Nr. 40008002279, bezatlīdzības lietošanā nekustamā īpašuma Jaunā iela 1, Mārciena, Mārcienas pagasts, Madonas novads, telpu Nr. 006-5, kadastra apzīmējums 7074 004 0277 001 006, 15,9 kv.m. platībā.
2. Līgumu par nekustamā īpašuma nodošanu bezatlīdzības lietošanā slēgt uz 5 gadiem.
3. Nekustamais īpašums tiek nodots ar mērķi humānās palīdzības sniegšanai.
4. Biedrībai ir pienākums nekavējoties nodot bezatlīdzības lietošanā nodoto nekustamo īpašumu atpakaļ, ja tas tiek izmantots pretēji paredzētajam lietošanas mērķim, vai tiek izbeigts līgums par nekustamā īpašuma nodošanu bezatlīdzības lietošanā vai iestājas līgumā par nekustamā īpašuma nodošanu bezatlīdzības lietošanā cits minēts gadījums.

Domes priekšsēdētājs A. Lungevičs

*A. Semjonova 27333721*